Isfiske

miniatyr|Ispigger
miniatyr|Isfiske, Jahn Ekenæs, 1910
miniatyr|Pilkestikke
miniatyr|Isbor
miniatyr|500x500px|Pilkekonkurranse i Canada 2015
Isfiske foregår både på sjøis (saltvann) og ferskvannsis (ferskvann), men er avhengig av at det er trygt å ferdes på isen. Man borer eller hugger ett eller flere hull, der snøret blir sluppet ned. Det kan brukes agn, blink, sluk eller pilk, avhengig av hva man fisker etter. 

Isfiske drives hovedsakelig i Norge, Finland, Sverige, Canada og Russland. I USA praktiseres den hovedsakelig i Great Lakes-regionen, hvor den ble brakt av norske, finske og svenske immigranter. 

Man må selvfølgelig være forsiktig og bruke vettet, er du usikker på om isen bærer så bor noen hull og mål tykkelsen først. På små tjern holder 7 cm stålis, på større innsjøer må isen være minst 10 cm og det samme gjelder for fjordis. Man må holde seg langt unna utløp fra elver og bekker, smalende sund og andre steder det kan være strøm. Fisker man på fjorder må man også holde seg unna steder hvor det har vært båter som har laget råker, som senere er frosset igjen. Og selvfølgelig må man holde seg langt unna åpne råker. Er du i tvil så la være å gå på isen. Man skal alltid ha nødvendig sikkerhetsutstyr som er ispigger, de skal alltid sitte rundt halsen når du ferdes på isen (også om man går tur eller på skøyter). Man kan også ha en oppblåsbar flytevest. Man bør ikke være alene og da kan også en livline/kasteline være lurt å ha med.  

Kulden gjør det nødvendig å være kledd for ikke å fryse, gjerne med noe å stå på/sitte på. Varme sko med brodder er en fordel.

Som for annet fiske skal fisken avlives så raskt som mulig og det samme gjelder for, og kan gjerne bløgges og renses med det samme. 

 Saltvannsfiske 
Havisfiske er vanlig mange steder i verden, og man kan ikke sjelden finne avisnotiser om fiskere som har havnet på isflak som er løsnet og drevet av. Rundt norskekysten er det få steder der havisen årvisst blir trygg nok til å ferdes på. Men i enkelte fjordarmer er der likevel ofte muligheter.

Snøret bør være noe grovere enn sommer, siden det kan bli fortere slitt av iskanten. Pilking er vanlig, alternativt å nippe en sluk opp og slippe den ned.

Fisker som man kan få er torsk, sei, sjøørret, og lyr, men også nær bunnen kan man få hvitting, flydrer og andre fiskeslag. Langs sørlandskysten kan man av og til fiske makrell midtvinters på lokale stimer.

 Ferskvannsfiske 
Man kan drive isfiske på både tjern, innsjøer og elver. Gode fiskeplasser finnes ofte utenfor odder og på grunner. Man kan også lokke fisken til hullet bruker noen noe hvitt som synker langsomt som små gjennomvåte papirbiter, havregryn eller finmalt kasein, som fisken liker lukten av. Fisk som er i kaldt vann kan stå stille så man bør bore nye hull ofte.

Mange bruker pilk eller agn som maggot eller fjærmygglarve. Agnen kan brukes på kroker med en blink like over kroken, eller for eksempel på en mormyska.
Fisker man kan få er vanligvis de samme som biter på resten av året, som abbor, gjedde, ørret og røye.

 Pilkestikke 
En pilkestikke er et redskap, liten fiskestang, som brukes til isfiske. Den er laget av stål, tre eller plastmateriale og er vanligvis mellom 40 og 55 cm lang. Pilkestikken er utstyrt med feste for snøre eller snelle.

Til ferskvannsfiske på isen trenger man ikke kraftig utstyr men man bruker oftest en pilkestikke. Skal man fiske etter større fisk krever det kraftigere utstyr, en isfiskestang med haspelsnelle kan man bruke, man får med dette utstyret kjørt fisken.

 Isbor 
Man bør ha et isbor til å lage hull i isen med, en øks kan selvfølgelig gjøre jobben men det er mye arbeid. Vanligvis er isboret manuelt men det finnes også elektriske og bensindrevne varianter. Det vanlige er et isbor med diameter fra 115 til 135 mm, men man kan også få boren helt opp til 205 mm. Isboret skal være så skarpt at man slipper å presse det ned i isen. En liten øks kan være kjekt om man har behov for å utvide hullet for storfisk. En isøse kan brukes til å holde hullet fritt for sørpe og is.

 Isfiske konkurranser 
Norges Jeger- og Fiskerforbund (NJFF) avholder fiskestevner, fylkesmesterskap (FM), norgescup (NC) og norgesmesterskap (NM). Også i Sverige er det en rekke konkurranser som for eksempel Oldpimpeln som er blitt arrangert i Herjedalen i over 30 år

 Referanser 

Kategori:Fiske
Kategori:Is